เอดีบีปรับลดเศรษฐกิจไทยโต 5.2%
เอดีบีปรับลดเศรษฐกิจไทยปีนี้เหลือ 5.2% ปีหน้าเหลือ 5% ตามการส่งออกที่ลดลง
3 ต.ค. 2555

เอดีบีปรับลดเศรษฐกิจไทยปีนี้เหลือ 5.2% ปีหน้าเหลือ 5% ตามการส่งออกที่ลดลง 
นางลัษมณ อรรถาพิช เศรษฐกร ธนาคารพัฒนาเอเซีย(เอดีบี) ประจำประเทศไทย กล่าวว่า รายงานการวิเคราะห์สถานการณ์และแนวโน้มทางคเศรษฐเอเซีย ฉบับล่าสุดในเดือนต.ค.ปีนี้ ว่าเอดีบีได้มีการปรับลดประมาณการอัตราการขยายตัวทางเศรษฐกิจ(จีดีพี)ประเทศไทยปีนี้ลดลงเหลือ 5.2% จากเดิมเมื่อเดือนเม.ย.ที่คาดไว้ว่า 5.5% เนื่องจากเศรษฐกิจจีน อิเดียและโลกชะลอ ทำให้การส่งออกไทยลดลง ซึ่งปีนี้คาดว่าการส่งออกไทยน่าจะโตประมาณ 5% ส่วนในปี2556 จีดีพีไทยน่าจะโตได้ประมาณ 5% ลดลงจากครั้งก่อนที่ 5.5% 
นอกจากนี้  เอดีบีได้ปรับลดประมาณการณ์การเติบโตทางเศรษฐกิจของประเทศกำลังพัฒนาในเอเซียในปีนีลงเหลือ 6.1% จากครั้งก่อนที่ 6.9% ส่วนปีหน้าลดลงเหลือ 6.7% จาก 7.3% ซึ่งการหดตัวทางเศรษฐกิจของจีน และอินเดีย พร้อมกับการชะลอตัวของเศรษฐกิจโลก เป็นปัจจัยหลักของการปรับลดประมาณการณ์ทางเศรษฐกิจในครั้งนี้